《谒融堂墓》
宋代·方一夔

安车束帛此招贤，梦冷冬窝又百年。已自无人守坟墓，空令过客问山川。

时方大用文公学，士亦深排陆子禅。回首蜀天清不尽，临风三酹一萧然。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。